Infosys
ఇన్ఫోసిస్‌కు సుపరిపాలన విఘాతం
బెంగళూరు,: ఇన్ఫోసిస్‌ సుపరిపాలన వ్యవహారాలపై వ్యవస్థాపకులు కలవరం వ్యక్తం చేస్తూ కంపెనీ బోర్డుకు లేఖలు రాసిన వైనం వెలుగుచూడటంతో మరోసారి కంపెనీ షేర్లు పత నం అయ్యాయి. బుధవారం ఒకటిశౄతం దిగజారి 934 రూపాయలుగా చెలామణి అయ్యాయి. ఇన్ఫో సిస్‌ వ్యవస్థాపకులు ఎన్‌ఆర్‌నారాయణ మూర్తి, క్రిస్‌ గోపాలకృష్ణన్‌, నందన్‌ నీలేకనిలు కంపెనీ బోర్డుకు గతనెలలో లేఖలు రాస్తూ వేతనాల పెంపు విషయమై కొంత ఆందోళన వ్యక్తంచేసారు. కంపెనీ సిఇఒ విశాల్‌సిక్కాకు 11 మిలియన్‌ డాలర్ల వేతనం వచ్చేటట్లు జరిగినపెంపుతోపాటు మరో ఇద్దరు మాజీ సీనియర్‌లకు ఇచ్చిన సివరెన్స్‌ ప్యాకేజిపై కూడా ప్రశ్నలు వేసారు. అయితే కంపెనీ మాత్రం భవిష్యత్తుశ్రేయస్సు దృష్ట్యా ఈ నిర్ణయాలు అమల య్యాయని వివరించింది. వాటాదారులు, ప్రమో టర్ల నుంచి వచ్చిన సలహాలు, సూచనలను కూడా కంపెనీ పరిగణనలోకి తీసుకుని నిర్ణయాలు చేసి నట్లు వివరించింది. ఇన్ఫోసిస్‌ గత ఏడాది సిఇఒ విశాల్‌ సిక్కాకు వార్షిక వేతన పరిహారం ప్యాకేజి 2021 వరకూ సాలీనా 11 మిలియన్‌ డాలర్లుగా ప్రకటించింది. పనితీరు ఆధారంగా ఉన్న లక్ష్యాలు సాధిస్తే విభిన్న రకాల ప్యాకేజిని అమలుచేస్తుంది.
అలాగే మాజీ సిఎఫ్‌ఒ రాజీవ్‌బన్సాల్‌ సివరెన్స్‌ ప్యాకేజి 17.38 కోట్లుగా ఉంది. లేదా రెండేళ్ల వేతన ప్యాకేజి చెల్లించేందుకు కంపెనీ నిర్ణయిం చింది. ఆయనతో చేసుకున్న కాంట్రాక్టు ఒప్పందం, ఇతర అంశాలను పరిగణనలోకి తీసుకుని ఈ నిర్ణయం అమలుచేసామని ఈఇన్ఫోసిస్‌ వివరిం చింది. అలాగే అమెరికా మార్కెట్‌ పర్యవేక్షణ సంస్థకు ఇన్ఫోసిస్‌ లేఖలు రాసింది. నాస్‌డాక్‌లో కూడా జాబితా అయిన కంపెనీ అక్కడి ఎక్ఛేంజి లకు నివేదిక ఇస్తూ కంపెనీలో పనిచేసిన డేవిడ్‌ కెన్నెడీకి సివరెన్స్‌ చెల్లింపులు కింద 8,68,250 డాలర్లు చెల్లించామని, ఇతర రీయింబర్స్‌మెంట్‌ చెల్లింపులు కూడా 12నెలల మొత్తం చెల్లించినట్లు కంపెనీ ప్రకటించింది. అయితే వచ్చే ఏడాది 12 వేల కోట్ల విలువైన షేర్ల బైబాక్‌కు సంబంధించి కంపెనీ ఎలాంటి నిర్ణయం ప్రకటించలేదు. ప్రచా రంపై కంపెనీస్పందించదని వెల్లడించింది. జాబితా ఒప్పందాలు, నిబంధనలు డిస్ల్కోజర్‌ అవసరాలకు (ఎల్‌ఒడిఆర్‌) అనుగుణంగా కొనసాగుతుందని బిఎస్‌ఇకి సైతం నివేదిక ఇచ్చింది. జాయిండర్‌ కేపిటల్‌ సర్వీసెస్‌ పరిశోధక అధిపతి అవినాష్‌ గోరాక్సర్‌ మాట్లాడుతూ ఇన్ఫోసిస్‌ ఎల్లవేళలా ఉన్నతస్థాయి సుపరిపాలన ప్రమాణాలు పాటి స్తున్నదని, మార్కెట్‌ స్థితిగతులుకు అనుగు ణంగా ఎలాంటి అవకాశం ఉన్నా షేర్‌బైబాక్‌ కంపెనీ పరంగా అతిపెద్ద వార్త అని అన్నారు. 3ఎ కేపిటల్‌ భాగస్వామి నీరజ్‌ దలాల్‌ మాట్లాడుతూ ఇన్ఫోసిస్‌ షేర్లు సానుకూలంగానే ఉన్నాయని, ఆకర్షణీయమైన విలువలున్నట్లు వివరించారు.